**Vedtekter for FAU ved Helgen Montessoriskole**

Alle foreldre som har barn ved skolen, er medlemmer av Foreldrerådet.

​

**§ 1– Foreldrerådet og Foreldrerådets arbeidsutvalg (FAU)**

Foreldrerådets arbeidsutvalg (FAU) skal fremme fellesinteresser til foreldrene, være bindeleddet mellom foreldrene og skolen og jobbe for et godt læringsmiljø for alle elever.

FAU har informasjonsplikt overfor alle foreldre.

På vår skole informerer FAU foreldrene på følgende måter:

* Foreldregruppa til Helgen Montessoriskole på Facebook
* Messenger
* Epost
* Møter
* Referater fra møter publiseres på foreldregruppa på facebook og skolens hjemmeside
* Arrangementer eller møter i regi av FAU publiseres på foreldregruppa på facebook og messenger.

**§ 2 – Valg av Foreldrerådets arbeidsutvalg (FAU)**

Foreldrerådet velger et arbeidsutvalg. På vår skole velger vi FAU-representantene på følgende måte:

Vi velger FAU-representanter så tidlig som mulig etter skolestart, i forbindelse med et foreldremøte. Tidligere FAU-styre sørger for opplæringen av nye tillitsvalgte.

Foreldrerådet velger et arbeidsutvalg bestående av tre (3) representanter og en (1) vara på første FAU møte. Det må være en (1) fra hver gruppe (1.-4. trinn og 5.-7. trinn), hvor de også får rollen som foreldrerepresentanter (klassekontakter) for sin gruppe. Den fjerde og vara velges uavhengig av gruppetilhørighet. Valgperioden er to (2) år, og det skal etterstrebes kontinuitet, slik at to er på valg hvert år.

**§ 3 – Konstituering av FAU og valg til andre utvalg**

FAU konstituerer seg ved at FAU-representantene velger leder, kasserer, sekretær og vara.
FAU velger to representanter til samarbeidsutvalget (SU). Lederen for FAU kan være den ene av representantene. Lederen for FAU deltar også på Kommunalt foreldreutvalg (KFU).

​

**§ 4 – Eventuelle komiteer/fokusgrupper**

FAU på vår skole har vi følgende komiteer:

* Juleavslutning (1 – 4 klasse)
* 17 mai (5 og 6 klasse)
* Sommeravslutning (7 klasse)

**§ 5 - Møter**

FAU har møte cirka 3-5 ganger i året. Ekstraordinære FAU-møter holdes når 1/3 av medlemmene krever det. Møteledelsen er lederens ansvar. Dette ansvaret kan delegeres til noen andre medlemmer, men agendaen skal alltid være kjent for FAU-leder og resten av FAU.

På vår skole offentliggjør vi møtereferater på følgende måte:

* Foreldregruppens Facebook-side
* Skolens hjemmeside
* Epost

FAU er vedtaksdyktig dersom 2/3 av medlemmene er til stede. Dato for møtene legges inn i FAU sitt årshjul.

**§ 6 – Oppgaver**

FAU på vår skole skal jobbe med følgende oppgaver:

* Informere og høre alle foreldre om aktuelle saker
* Samarbeide med elevrådet og samarbeidsutvalget (SU), styre, rektor og lærere
* Ta initiativ til sosiale aktiviteter for elevene og foreldre
* Uttale seg om relevante saker fra skolen eller kommunen
* Skape kontakt mellom skole og lokalsamfunn

​

**§ 7 – Økonomi**

Bevilgninger til FAU kan kun gis til formål som kommer alle skolens elever direkte til gode. FAU har disposisjonsrett over midler som kommer inn. Regnskap legges fram på siste FAU-møte på våren.

​

**§ 8 – Taushetsplikt**

Foreldrerepresentanter er automatisk underlagt taushetsplikten. FAU skal imidlertid ikke behandle saker som dreier seg om enkeltpersoner, enkeltelever, enkeltforeldre eller skolens personale.

​

**§ 9 – Konflikter i FAU**

FAU skal være et samlende utvalg med fokus på det beste for alle elever. Det er viktig at det er høyde for uenighet og diskusjon i FAU. Dersom det oppstår konflikter, må representantene holde seg saklige og ha alle elever i sentrum.

​

**§ 10 – Rektors rolle**

Rektor har ansvaret for å legge til rette for et godt hjem-skole-samarbeid. Det innebærer blant annet at rektor skal sørge for god kommunikasjon med foreldre, ikke bare enkeltvis, men også gjennom FAU og andre utvalg. FAU er foreldrenes organ, men det kan være nyttig å få informasjon direkte fra skolens ledelse. Dette styrer rektors deltakelse på FAU-møter.

​

**§ 11 – Samarbeid mellom FAU, elevrådet og samarbeidsutvalget (SU) og andre utvalg på skolen**

FAU på vår skole skal samarbeide med skoleledelsen, elevrådet og samarbeidsutvalget (SU). Elevrådet blir invitert på FAU-møte en gang i halvåret. Ved skolestart velges elevrådsrepresentanter og de får da årshjul og tidspunkt for halvårige FAU-møter de skal møte på.

**§ 12 – Endringer av vedtektene**

Forslag til endringer i vedtektene må sendes skriftlig til FAU-leder, senest tre uker før neste FAU-møte. FAU behandler innkomne forslag og informerer alle foreldre om foretatte endringer.

​

​

​